60 ÉTUDES 
Sire, vous me mandastes par vos lettres que bien vos plaisoit que je li délivrasse reubes 
à deus saisons, et je l’ai fait de le Toussains prochainement passée et de ces Paskes. Et 
vous vausistes, chier sire, que je pourvéisse aussi monsigneur Estiène, le maistre huis- 
sier, si l'ai fait; mais à monsigneur Gile ne ai-je fait riens, pour ce que vous me man- 
dastes par une lettre que vous me envoieriés un siergant à keval, qui aporteroit reubes 
et mailles; n’en aporta nules. Si en faites, sire, vo plaisir. Chier sire, il seroit besoins 
que vous escrivissiés au pape et as cardennaus en le manière que je vous ai autrefois 
escrit, et que une procurations me fust envoié nouvièle, et pour me signeurs tous vos 
enfants, et que li cours fust pourveue des despens qu'il convient faire; car ele se devoit 
partir le mardi après le date de ceste lettre, et aler en un très kélif liu et mausain, sil 
est à savoir à Anagne, le cité dont li papes est nés. Chiers sire, Dius soit warde de vous 
et de quant que vous amés. Escrit à Roume, le merkedi après Paskes !. 
Une lettre de Jean de Menin, qui reproduit le récit d’une audience 
accordée par Boniface VITI le 15 juin 1299 à Anagni, présente la situa- 
tion sous un aspect moins menaçant, mais à peine les paroles du pape 
ont-elles fait naïtre quelques espérances qu’elles semblent s’évanouir. 
Très-haus et très-nobles sires, jou Jehans de Menin, vos chevaliers, vous fach à savoir 
ke le jour ke je viench à Anaigne, c’est à savoir le semedi après le jour de le Trinitei, je 
parlai au pape par grant losir, et li fis vo requeste sour trois coses : l’une ke vous réu- 
sissiés me damoiselle vo fille; l’autre ke par recréance vous réusissiés monsegneur de 
Blanmont et les autres prisonniers selonc les convenances des triewes, le tierche K'il fesist 
ke on vous tenist les triewes et adrechier chou Kon avoit fait al encontre et rendre, Et li 
dis moult de raisons pourquoi on vous devoit chou faire, et pourquoi il i devoit entendre, 
etentre les autres ke, par sa requeste et par son conseil, vo enfant premiers pour vous, et 
vous après quant vous le seuistes, aviés mis vos besoignes sour lui, sauve vo honneur, vo 
estat et vo hyretage; et ke en ceste forme il l’avoit pris sour lui, et ke il avoit dit à vos 
enfants, quant il se partirent de lui, ke ces trois coses ke je li requeroie il feroit faire. Sires, 
quant il m'avoit moult bien oïist et par grant losir, il me respondi tout au commenche- 
ment, ke {out estoit vérités comme ke je li avoie dit : et comment ke je li dis ke li éves- 
ques de Vincenze, requis de par vous, avoit dit ke riens il ne li avoit kerkiet de vos be- 
soignes, il dist ke il li avoit kerkiet K'il fesist tenir le trieuwe; et je croi, à chou ke je 
puis entendre, ke ce soit voirs ke en général il li avoit kerkiet, et non mie de vous en espé- 
cial; et pour che il ne se veut mie meller de vous en espécial. Et toutevois me dist-on ke 
li évesques de Vincenze vous aime miels kil ne fache le roy. Et li papes meismes me dist 
kil est homs sans souspechon. Et parla li papes moult courtoisement de vous, et dist kil 
feroit pour vous quant K'il porroit, et ke adiès en avoit esté en grant volenté, el estoit ore 
! Archives de Flandre à Lille (22 avril 1299). 
